**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**A 2020.évi belső ellenőri terv elfogadásáról**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**: A költségvetési szervek belső kontrollrendszeréről és belső ellenőrzéséről szóló 370/2011 (XII.31) Korm. rendelet

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

A Magyarország helyi önkormányzatairól szóló 2011. évi CLXXXIX. törvény 119.-120.§-a rögzíti a helyi önkormányzatok belső kontrollrendszerét.

Ezen belül kerül előírásra, hogy a jegyző köteles- a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A jegyző köteles gondoskodni továbbá – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A költségvetési szervek belső kontrollrendszeréről és belső ellenőrzéséről szóló 370/2011 (XII.31) Korm. rendelet (továbbiakban: Bkr.) 15.§.(1) bekezdése szerint a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.

Az ellenőrzés független, tárgyilagos, bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze, eredményességét növelje.

Az ellenőrzés a vizsgált folyamatokkal kapcsolatban megállapításokat, ajánlásokat tehet, elemzéseket, értékeléseket készíthet a hivatal eredményességének növelése, a belső kontroll-és az ellenőrzési rendszerek javítása, továbbfejlesztése érdekében, a kockázati tényezők és a hiányosságok megszüntetése, illetve kiküszöbölése vagy csökkentése, valamint a szabálytalanságok megelőzése, illetve feltárása érdekében ajánlásokat és javaslatokat fogalmaz meg.

2020. évi vizsgálati témában egy összesítő jelentés és 4 témát javasol megvizsgálni a belső ellenőr részére. Tekintettel arra, hogy a vizsgálatokra fordítandó időkeret meghaladja a 2019.évi keret mértékét, így a szolgáltató kérelmezte a belsőellenőrzés havi díjának 92.200.- Ft-ra történő emelését, melyet a következő ülésen hozunk a testület elé. A díjjavaslat elutasítása esetén a vizsgálati témákra fordítandó időkeretet kell csökkenteni.

Telki, 2019. november 22.

dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testülete**

**/2019. (XI. .) Öh. számú**

**Határozata**

**A 2020. évi belső ellenőrzési tervről**

Telki község Képviselő-testülete elfogadja a 2020. évi belső ellenőrzési tervet.

A belső ellenőrzési terv a határozat melléklete.

**Felelős:** Polgármester

 Jegyző

 Intézmények vezető

 Belső ellenőr

**Határidő:** 2021. április 10.